 **гр. Пловдив, кв. Коматево, ул. “Коматевско шосе“№139**

**e-mail: chitcomatevo@abv.bg; 032/691 758; 0877 082 668;**

**ПРОГРАМА ЗА ДЕЙНОСТТА НА**

**НЧ „ИВАН ВАЗОВ – 1931“**

**ЗА 2022 г.**

Пловдив

Октомври 2021 г.

**ПРОГРАМА НА ДЕЙНОСТТА НА**

**НЧ „ИВАН ВАЗОВ – 1931“**

**за 2022 г.**

Основната дейност на Народно читалище „Иван Вазов – 1931“ е да съдейства за развитието на културния живот и да приобщава гражданите на квартал Коматево към постиженията на науката, културата и изкуството. Да работи за запазване на обичаите и традициите на българския народ и утвърждаване на националното самосъзнание. Да организира и излъчва представители в инициативи като фестивали, събори, тържества и други на местно и регионално ниво. И през 2021 г. НЧ „Иван Вазов – 1931“ ще продължи да изпълнява своите основни дейности съгласно Устава и Закона за народните читалища (ЗНЧ), по основните направления чрез заложени цели и конкретни задачи.

1. ОСНОВНИ ЦЕЛИ

* Да опазва културно – историческото наследство и националните традиции;
* Развитие и утвърждаване на духовните и културните ценности на гражданското общество;
* Да спомага изграждането на ценностна система у децата и младежите;
* Да поддържа и обогатява материалната си база;
* Да разработва и реализира инициативи/проекти за общностно/местно развитие и финансиране на читалищната дейност;
* Да работи за осигуряване на по-добра, по-съвременна и по-висококачествена образователна, културна, социална и информационна среда на населението;
* Подпомагане на традиционната читалищна дейност и търсене на нови съвременни форми за тяхното развитие и предаване;
* Да разшири съдържателния и социалния обхват на читалищната дейност за привличане на по-широк кръг население;
* Да развива ползотворното сътрудничество между читалищата на територията на община Пловдив, региона и страната;
* Да поддържа активно партньорство с общинска администрация и НПО, както и с културните институции и бизнеса за взаимна полза.

1. БИБЛИОТЕЧНА ДЕЙНОСТ

Читалищната библиотека е съвременен обществен информационен център. Тя осигурява достъп до знание и информация и е общодостъпна за всички членове на обществото. Библиотечната дейност е една от основните функции на читалището и основната й цел е да събира, обработва, съхранява и осигурява библиотечни и информационни услуги за населението. Основните задачи са насочени към:

1. Поддържане и обогатяване на Библиотечния фонд – чрез участие в проекти и програми, спонсорство и дарения да се набавя нова литература, съобразена с читателския интерес;
2. Подобряване ефективността на библиотечния фонд чрез дейности, свързани с правилното му прочистване от физически остаряла и неактуална литература.
3. Да продължи активно работата по започналата ретроконверсия на фонда на библиотеката, т.е. въвеждането на библиографски записи на всички налични книги в ел.модул «книги» от библ.софтуер на фирма « РСТМ».

4. Подобряване работата с читателите, увеличаване на посещенията чрез дейности по:

* привличане на потребители от активна работна възраст, както и на ученици от горните класове;
* Подобряване на работата с деца от различни възрасти – от детската градина, през началните и горни класове. В тази връзка да се прилагат нови идеи и форми, които биха били привлекателни за тези възрастови групи ;
* подновяване дейността на Литературния клуб . Да се привлекат млади хора с изявен интерес към литературата и към писане на литературни творби – поезия и проза.
* Да започне работа по набиране на материали за издаване на 2-ра книжка „Литературен алманах” – 2022 съдържащ творби на коматевски автори и продължение на изданието от 2017 год.

1. КУЛТУРНО – ПРОСВЕТНА РАБОТА

През 2022г. развитието на читалищната дейност ще продължи в:

* Осъществяване на културния календар на читалището, който неразделна част от тази програма;
* Повишаване на художественото и жанрово разнообразие на културните мероприятия;
* Участия в културни мероприятия на общината;
* Участия в културни мероприятия на Общински Читалищен съюз гр. Пловдив;
* Честване на национални и официални празници, отбелязване на юбилей и годишнини. Честване на Иван Вазов, Национален празник – 3 март, Деня на българската просвета и култура – 24 май, 1 юни – Деня на детето, 2 юни – Ден на Ботев и загиналите за Национално освобождение, Съединението на България – 6 септември, Първи учебен ден – 15 септември, Ден на народните будители – 1 ноември и др.;
* Провеждане на мероприятия, свързани със съхраняването, развитието и популяризирането на местни традиции и обичаи (Сирни заговезни, Лазаровден, Еньовден и Светии Прокопий). Работа по опазване и обогатяване на съществуващата етнографска сбирка.
* Дейности с образователна и познавателна насоченост; извънкласни четения; среща с български автори, цикъл от мероприятия, свързани със седмицата на детската книга, лятна читалня и др.;
* Инициативи с младежи и ученици: отбелязване на Международния ден на здравето, Деня на Земята, Ден на Европа, Ден на грамотността, Световен ден на туризма, Ден на възрастните хора и музиката;
* Обособяване на кътове и витрини, посветени на литературни и исторически личности.

1. КЛУБОВЕ. ШКОЛИ. ЛЮБИТЕЛСКО ТВОРЧЕСТО

Продължаваме дейността на самодейните състави, групи и индивидуални изпълнители: школа за народни танци за деца „Троп – троп“ (на възраст от 4г. до 15 г.), школа по народни танци за възрастни, школа по китара, школа по народно пеене и солфеж, дамски клуб „Везба“ – шевица и дантела „Кене“. От тази година в читалището се откри и школа по хип – хоп танци; школа по поп, рок и джаз пеене. Работим по създаването и на клубове по интереси: театрална трупа и фотография; школа по пиано и народни инструменти, както и възобновяване на дейността на школата по изобразително изкуство, школа по каба гайда.

Участие на читалищните състави в общински, регионални, национални и други прояви. Работа по:

* Повишаване на художествено – творческите постижения на любителските състави и индивидуални изпълнители, чрез привличане на ръководители – специалисти;
* Активно участие на любителските състави и индивидуални изпълнители в културно – масови събития на квартала.
* Създаване на нови съвременни форми на любителското творчество, отговарящи на интересите на младото поколение и осигуряване на условие за тяхното развитие.
* Пресъздаване на празници и обичаи от Културния календар.

1. ФИНАНСОВО – СТОПАНСКА ДЕЙНОСТ

В съответствие с ЗНЧ, читалищата набират средства от различни приходоизточници – членски внос, културно – просветна дейност, наеми, дарения, спонсорство и др. Основен източник на средства си остава държавната и общинската субсидия.

Материално – техническата база на Читалището включва сграден фонд, оборудване и обзавеждане на Библиотеката, салон, зали и други помещения. Чрез участие в различни донорски програми и финансиране от общинския бюджет, ще се търсят начини за подобряване на материалната база и създаване на оптимални условия за работа и занимания по интереси в Читалището. Основни задачи, по които ще се работи, са свързани със създаването на по-добри условия за работа на служителите, потребителите и самодейците. Ще се работи за подобряване финансовото състояние на читалището чрез:

* Осъществяване на контакти с лица и фирми за по-активно участие на любителските състави и индивидуални изпълнители в местни и национални програми, конкурси и фестивали;
* Членски внос;
* Проекти и програми;
* Дарение и спонсорство;
* Наем за ползване на помещения в сградата.

1. ОРГАНИЗАЦИОННА ДЕЙНОСТ

Читалището организира своята дейност, като спазва основните принципи в Закона на народните читалища. Читалището поддържа своята членска маса и се ръководи от своя върховен орган.

НЧ „Иван Вазов – 1931“ осъществява своята дейност в пряко сътрудничество с останалите читалища, с Община Пловдив, с образователни и културни институции, неправителствени организации и сдружения, работа по проекти и кандидатстване по различни програми. Активност по отношение привличане на нови членове. Читалището ще съдейства за участието на служителите и работниците в семинари и други обучителни форми. По-добра организация на работа и оптимално ползване на материално – техническата база.

**КУЛТУРЕН КАЛЕНДАР ЗА 2022 г.**

|  |  |  |  |
| --- | --- | --- | --- |
| **МЕСЕЦ** | **№** | **МЕРОПРИЯТИЕ** | **КАК** |
| **ЯНУАРИ** | 02.01. | 100 години от рождението на Блага Димитрова | Тема на литературен клуб |
| 18.01. | 140 г. от рождението на Алън Милн | Четене и разговор с ученици от 1 клас |
| **ФЕВРУАРИ** | 07.02. | 210 год. от рождението на Чарлз Дикенс | Да си спомним за „Коледна песен”, деца от 2 клас в Библиотеката |
| 10.02. | 75 г. от подписването в Париж на мирния договор с България след Втората световна война | Урок по родолюбие, ученици от 6 клас в библиотеката |
| 14.02 | Честване на деня на виното – Трифон Зарезан | На чаша вино и стихове за любовта |
| **МАРТ** | 01.03 | Баба Марта идва | Работилница за деца и жени от Клуб „Везба” |
| 03.03. | Национален празник | Витрина и Презентация пред 6 клас |
| 06.03 | Сирни Заговезни, традиционен кукерски карнавал в Коматево | Концерт пред читалището и шествие на кукери |
| 08.03. | Отбелязване на Международния ден на жената | „Мила, моя мамо” – с деца;  Български и световни автори за жената и майката /литературен клуб/ |
| 21.03 | Ден на поезията | Среща с писателката Катерина Хапсали |
| 24.03 – 30.03 | Седмица на детската книга | Цикъл от мероприятия, среща с детски писател |
| **АПРИЛ** | 22.04. | Ден на Земята – 50 години от отбелязването на този ден | Деца рисуват нашата планета в школата по изобразително изкуство |
| 24.04 | Великден | Работилница за боядисване на яйца и традицията представяне пред децата от квартала |
| **МАЙ** | 06.05 | Отбелязване на Гергьовден | Разговор с ученици от 5 клас за празника |
| 11.05 | Честване на светите братя Кирил и Методий | Презентация с ученици |
| 24.05 | Ден на българската просвета и култура и на славянската писменост | мероприятия |
| **ЮНИ** | 01.06. | Международен ден на детето | Цикъл мероприятия с деца |
| 02.06. | Ден на Ботев и загиналите за Национално освобождение на България | Витрина |
| 08.06-14.06. | Пловдив чете | Серия от срещи, литературни четения |
| 20.06.-31.07. | Лятна детска читалня | Работа с деца от 1 до 4 клас |
| 15.-20.06. | Среща с автор в рамките на „Пловдив чете” | Серия от мероприятия |
|  | 08.07. | Свети Прокопий | Празник на кв. Коматево, концерт |
| **ЮЛИ** | 09.07. | Годишнина от рождението на Иван Вазов – патрон на читалището | „И мойте песни все ще се четат” |
| 18.07 | 185 г. от рождението на Васил Левски | Презентация пред 3 клас |
| **АВГУСТ** | 17.08. | 133 години от рождението на Дора Габе – българска писателка и преводачка | „На всички поколения връстница” – тема на литературен клуб |
| 21.08 | 120 г. от рождението на Ангел Каралийчев | Четене и презентация пред ученици от 2 клас |
| **СЕПТЕМВРИ** | 06.09. | 134 години от провъзгласяване на Съединението на Княжество България и Източна Румелия | Презентация „Паметници на Съединението” |
| 15.09. | „Училищно звънче” | Участие в тържеството по откриване на учебната година в ОУ „Захари Стоянов” |
| 21.09. | 113 г. Независимост на България | „Малко известни факти около обявяването на независимостта на България” |
| **ОКТОМВРИ** | 01.10. | Международен ден на възрастните хора. Международен ден на музиката. Ден на поезията. | Участие в концерта в зала Съединение  Посещение с деца в Дом за възрастни хора „Хармония” в Коматево |
| **НОЕМВРИ** | 01.11. | Ден на народните будители | „Кои са за мен съвременните будители”,викторина със 7-мокласници |
| 16.11. | 120 години от рождението на Фани Попова-Мутафова | Литературно четене |
| 21.11. | Въведение Богородично (Ден на християнската младеж и семейство) | Беседа с ученици върху християнските ценности |
| **ДЕКЕМВРИ** | 8.12.-23.12. | Коледни събития | Запалване на коледни светлини в читалището;  Благотворителен базар; работилница  Коледен концерт на музикалните и танцови школи |

1. ЗАКЛЮЧЕНИЕ

Настоящата едногодишна програма за развитие на Читалището е вариант и процес във времето, един от начините, който ще се търси в бъдеще, за да стимулира развитието на общността.

*Забележка: Програмата е отворена за допълнения. Тя визира най-общите положения, залегнали в плановете за работа през предстоящата година.*

27.10.2021г. Председател НЧ:

Гр. Пловдив */Атанас Д. Тенев/*

гр. Пловдив, кв. Коматево, ул. „Коматевско шосе” №139, тел. 032/69 17 58; 0877 082 668;

**ОТЧЕТ**

**ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ ПРЕЗ 2021 ГОДИНА**

**Пловдив**

**2022**

Основна цел на читалище „Иван Вазов – 1931” е да създава, опазва и разпространява духовните ценности, да развива творческите способности и да задоволява културните потребности и интереси на населението, като организира и подпомага културни прояви.

Основните направления и дейности на читалището са:

* Библиотечна дейност;
* Школи по изкуства;
* Клубна дейност;
* Културни прояви;
* Работа по проекти

1. **БИБЛИОТЕЧНА ДЕЙНОСТ**

През изминалата година кандидатствахме по проект за книги към Министерството на културата, но поради липсващ краен резултат не ни одобриха.

Благодарение на дарители библиотечния фонд се обогати с нови 404 бр. заглавия на стойност 3 552,17 лв.

Също така нови книги бяха закупени със средства отпуснати от читалищното настоятелство на стойност 504,90 лв., библиотеката се обогати с 42 нови заглавия, които току-що бяха излезли на пазара.

Направи се пренареждане на книгите, което улесни онагледяването на фонда и по-лесното намиране на новите книги за читателите. Този процес ще продължи и през настоящата година.

Още от 2020 г. е започната ретроконверсия, която ще продължи и през настоящата година, а успоредно с това се извършва и пресигниране на книгите съобразно новата УДК.

На основание останалите книги от инвентаризацията, които са физически остарели - отделени и не са отчислени от инвентарната книга се наложи голям брой книги да бъдат отчислени. Това отчисляване на физически остарели книги, ще продължи и през настоящата година. За това през 2021 г. – бяха отчислени само 481 заглавия, които са с 35 заглавия повече от придобитите през годината.

Общата численост на библиотечния фонд за 2021 г. е 17 725 бр.

1. **ШКОЛИ ПО ИЗКУСТВАТА**
2. Музикални школи:
3. Школа по китара
4. Школа по народно пеене и солфеж
5. Школи по народни танци:
6. Школа по народни танци „Троп-троп“ за деца учаща възраст
7. Курс по йога
8. Курс по пилатес
9. Кръжок по изобразително изкуство
10. Школа по английски език
11. Ателие за изработка на мартеници
12. Арт занимания – изработка на коледна украса

**III.ЛЮБИТЕЛСКО ТВОРЧЕСТВО**

1. Танцова фолклорна формация „Оп-троп” – народни танци за възрастни начинаещи и напреднали
2. **КЛУБОВЕ ПО ИНТЕРЕСИ**
3. Дамски клуб „Везба” – шевица и дантела „Кене“
4. Литературен клуб „Приятели на книгата – Коматево”

|  |  |  |  |
| --- | --- | --- | --- |
| **МЕСЕЦ** | **№** | **МЕРОПРИЯТИЕ** | **КАК** |
| **ЯНУАРИ** | 13.01. | 170 години от рождението на Тодор Каблешков | Тема на литературен клуб |
| 21.01 | Бабинден | Поздрав към жените от Пенсионерския клуб |
| **ФЕВРУАРИ** | 24.02 | 235г. от рождението на Вилхелм Грим | Няколко думи за братя Грим – с ученици от 2 кл. и 3кл. |
| 27.02. | Баба Марта идва | Ателие за изработка на мартеници от деца |
| **МАРТ** | 01.03. | Сирни Заговезни,традиционен кукерски карнавал в Коматево | Концерт пред читалището и шествие на кукери |
| 03.03 | Национален празник | Витрина , Презентация на ученици от 7 клас |
| 08.03. | Отбелязване на Международния ден на жената | Български и световни автори за жената и майката /литературен клуб/ |
| **АПРИЛ** | 02.04. | Седмица на детската книга | Цикъл от мероприятия |
| 16.04. | „От приказка в приказка” | Маратон на четене с деца от 2 и 3 клас |
| **МАЙ** | 02.05 | Великден | Рисунка на тема „Великден”, школа по изобразително изкуство |
| 11.05 | За първи път в библиотеката | Презентация с ученици от ОУ ”Захари Стоянов” |
| 12.05 | Европейска нощ на литературата | Четене на стихове от новата стихосбирка на Елка Няголова – „Парапет за душата” |
| 21.05 | Деня на Кирилските букви | презентация |
| **ЮНИ** | 01.06. | Международен ден на детето | Цикъл мероприятия с деца |
| 02.06. | Ден на Ботев и загиналите за свободата на България | Витрина за Ботев, презентация пред 2 и 3 клас |
| 03.06 | За първи път в библиотеката | Презентация и разходка в библиотеката с ученици от СУ ”Кирил и Методий” |
| 16.06 | „Час в библиотеката” и разказ за „Бисерче вълшебно” | Презентация и разказ с 4 клас |
| 20.06.-31.07. | Лятна детска читалня | Работа с деца от 1 до 4 клас |
|  | 30.06 | Антискучно четене | Презентация пред ученици от 1 клас |
| **ЮЛИ** | 08.07. | Свети Прокопий | Празник на кв. Коматево и местния Храм "Св. вмчк Прокопий",  концерт пред Читалището |
| 09.07. | Годишнина от рождението на Иван Вазов – патрон на читалището | „И мойте песни все ще се четат” |
| **АВГУСТ** | 17.08. | 133 години от рождението на Дора Габе – българска писателка и преводачка | витрина |
| **СЕПТЕМВРИ** | 21.09 | 113 г. Независимост на България | Презентация пред 4 клас |
| 23.09 | 90 години Народно Читалище „Иван Вазов - 1931” | витрина |
| 27.09. | „Иван Вазов” | Презентация пред 5 клас |
| **ОКТОМВРИ** | 01.10. | Международен ден на възрастните хора. Международен ден на музиката. Ден на поезията. | витрина |
| **НОЕМВРИ** | 05.11. | Ден на народните будители | презентация |
| 20.10 | Изложба на Галина Тодорова | Местен художник - изложба |
| 21.10. | Въведение Богородично (Ден на православната християнска младеж и семейство) | Беседа с ученици  върху християнските ценности |
| **ДЕКЕМВРИ** | 03.12. | Запалване на Коледни светлини в Читалището | Украсяване и запалване на елхата в парка |
| 06.12.-23.12. | Арт ателие | Изработка на коледна украса |